OpenLLM-France/wikimedia huggingface dataset:
# Jarana jarocha

La jarana jarocha és un instrument utilitzat en el Son jarocho, originari de Veracruz, Mèxic. Dins el conjunt jarocho porta l'harmonia i s'executa amb rasgueos (en català, els batuts) sincopats. Existeix en una gran varietat de mides i registres, fet que permet d'enriquir el timbre del grup. Per les seves dimensions es classifiquen en: jarana tercera de 8–10 cm, segona (70–80 cm), primera (55–70 cm), mosquit (menor de 50 cm) i finalment la més petita, anomenada jaqués , d'uns 30–40 cm. La encordadura està composta per cinc ordres de cordes dels quals els tres centrals són dobles. Tradicionalment es construeix a partir d'una peça única de cedre vermell a la qual se li afegeixen la tapa, el pont i la coberta del diapasó.
Hi ha diverses afinacions. La més popular és l'anomenada per quatre en diversos tons (sol-do-mi-la-sol, do-fa-la-re-do i re-sol-si-mi-re - encara que la vuitena en la qual hi ha les notes canvia depenent de la mida de la jarana -). Les cordes dobles poden ser octavades o unísons. Altres afinacions són variació , moderna , per bandola i chinantecos .
Els orígens de la jarana es troben probablement en la vihuela i en la guitarra barroca amb qui comparteix la forma i la sonoritat.
Abans d'un ressorgiment de la música jarocha en els anys noranta del segle passat i de la seva popularització a la Ciutat de Mèxic, alguns grups de rock o rap mexicans i californians, com Cafè Tacuba o Caifanes, han inclòs la jarana en diversos enregistraments.

## Instruments relacionats

* Vihuela
* Jarana huasteca
* Cuatro (instrument musical)
** Cuatro veneçolà
** Cuatro porto-riqueny
* Guitarra barroca
* Timple canari
* Tiple menorquí
# Llei de Gresham

La Llei de Gresham és el principi segons el qual, quan en un país circulen simultàniament dos tipus de monedes, ambdues de curs legal, i una d'elles és considerada pel públic com a "bona" i l'altra com a "dolenta", la moneda dolenta sempre expulsa del mercat a la bona, ja que els consumidors prefereixen estalviar la bona i no utilitzar-la com a mitjà de pagament.
Aquest enunciat és un dels pilars de l'economia de mercat. L'home que va arribar a aquesta conclusió va ser sir Thomas Gresham. Gresham, important financer i mercader de la seva època, es va adonar que, en totes les transaccions que portava a terme, la gent preferia pagar amb la moneda més feble del moment i estalviar la més forta per, arribat el cas, exporta-la o fondre-la, doncs tenia més valor com a divisa o com a metall en lingots.
Aquest fenomen ja s'havia observat per mercaders, financers i homes d'Estat abans del segle xvi. Quan sir Thomas Gresham va manifestar aquest fet, no va desenvolupar cap formulació teòrica de la seva idea, i no va ser fins a finals del segle xix, quan aquest principi es va conèixer com la llei de Gresham .
El mecanisme es va aplicar durant el període del bimetalisme, al segle xix. L'or es va convertir en el principal mitjà internacional de pagament només a partir de finals de segle. Anteriorment, la plata i l'or van competir entre si: el bimetalisme consistia en l'establiment d'una paritat fixa entre l'or i la plata i les monedes d'ambdós metalls, i eren mitjans acceptats tant a nivell nacional com internacional.
La llei de Gresham es compleix en les següents situacions:
* Circulació de monedes del mateix metall. Les monedes més deteriorades desplacen a les més ben conservades.
* Circulació de monedes de diferents metalls. La moneda amb el valor comercial inferior al seu valor monetari, desplaça aquella amb el valor comercial major que el valor monetari.
* Circulació de monedes i bitllets. Tradicionalment el bitllet complia la funció de moneda dolenta enfront de les monedes.
Un exemple d'aquesta llei es va posar de manifest a Espanya durant els anys seixanta del segle xx, quan es van encunyar monedes de plata de 100 pessetes, que van desaparèixer de la circulació en apujar el preu de la plata en el mercat internacional.

## Aplicació de la llei per a avaluar la recerca científica

En ciència es fa referència a la llei de Gresham quan es creu que la mala ciència produeix resultats. Això és, que les males pràctiques poden portar a nous descobriments científics. Com si la possibilitat d'un accident donés més fruits que l'aplicació correcta del mètode científic o, en un cas més ampli, la ràpida i popular proliferació dels resultats il·lusoris de la pseudociència i de les ciències ocultes, sobre els resultats de l'aplicació del mètode científic.

## Referències

* ↑ «Ley de Gresham» (en castellà), 08-09-2013.
* ↑ «Uses and Abuses of Gresham's Law in the History of Money» (en anglès). Universitat de Colúmbia, 08-09-2013. Arxivat de l'original el 2012-01-11. [Consulta: 8 setembre 2013].
# Llei de Weber

La llei de Weber és una llei d'escalament psicofísic directament relacionada amb l'estudi de la percepció.
Ernst Heinrich Weber va formular aquesta llei que duu el seu nom i que estableix, a partir dels mètodes psicofísics que ell va inventar, la possibilitat del càlcul d'un llindar mínimen la percepció física, tot influït per Johann Friedrich Herbart.
La llei de weber es formula dient que l'increment de la magnitud que ha d'experimentar un estímul perquè el subjecte percebi que s'ha produït un canvi és una proporció constant de la seva magnitud inicial:
$K={\mathcal {4}}I/E$
on K és la proporció constant anomenada constant de Weber, ${\mathcal {4}}I$ és l'increment mínim que un estímul ha d'experimentar en la seva magnitud física respecte de la magnitud inicial, que seria I .
Aquesta llei va ser reformulada per Fechner a la llei de Weber-Fechner.

## Referències

* ↑ Heidelberger, M. (2004)Nature from within: Gustav Theodor Fechner and his psychophysical worldview. Transl. C. Klohr. Pittsburgh, USA: University of Pittsburg Press.
* ↑ Masin, S.C.; Zudini, V.; Antonelli, M. «Early alternative derivations of Fechner's law». J. History of the Behavioral Sciences, 45, 2009, pàg. 56–65. Arxivat de l'original el 2012-03-31. DOI: 10.1002/jhbs.20349 [Consulta: 29 març 2013].
# Garden Acres

Garden Acres és una població dels Estats Units a l'estat de Califòrnia. Segons el cens del 2000 tenia 9.747 habitants.

## Demografia

Segons el cens del 2000, Garden Acres tenia 9.747 habitants, 2.760 habitatges, i 2.188 famílies. La densitat de població era de 1.453 habitants/km².
Dels 2.760 habitatges en un 44,9% hi vivien nens de menys de 18 anys, en un 54,5% hi vivien parelles casades, en un 17,2% dones solteres, i en un 20,7% no eren unitats familiars. En el 16,3% dels habitatges hi vivien persones soles el 7,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,53 i el nombre mitjà de persones que vivien en cada família era de 3,96.
Per edats la població es repartia de la següent manera: un 34,5% tenia menys de 18 anys, un 11% entre 18 i 24, un 28,7% entre 25 i 44, un 17,5% de 45 a 60 i un 8,4% 65 anys o més.
L'edat mediana era de 28 anys. Per cada 100 dones de 18 o més anys hi havia 99,6 homes.
La renda mediana per habitatge era de 30.573 $ i la renda mediana per família de 31.316 $. Els homes tenien una renda mediana de 26.773 $ mentre que les dones 20.536 $. La renda per capita de la població era de 10.469 $. Entorn del 20,8% de les famílies i el 24,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Garden Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Garden Acres». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Línia de flotació

La línia de flotació és la línia formada per la intersecció del pla format per la superfície de l'aigua amb el buc d'un vaixell, separant la part submergida (obra viva), de la que no ho està (obra morta). És variable en funció de la càrrega, de les característiques de l'aigua, de l'estiba i d'altres factors. Cal no confondre-la amb la línia de càrrega o francbord.
En termes col·loquials, l'expressió "línia de flotació" sol referir-se a allò sobre el que s'assenta un concepte o un sistema determinat.

## Vegeu també

* Vaixell
* Carena (nàutica)
* Franja variable
* Contoval

## Nota

Viccionari
# Gaudinia fragilis

Gaudinia fragilis és una planta de la família de les poàcies (família anteriorment coneguda com a gramínies). És una planta anual que amida entre 20 i 100cm d'alçada i és de port esvelt i erecte. Té ramificacions des de la base i forma a cada tija una inflorescència simple molt llarga i prima, des de la meitat inferior fins a l'àpex. Té espiguetes sèssils amb dues o més flors que poden anar més enllà de les glumes i que estan disposades en dues files oposades. Les arestes de les flors, generalment anguloses, són molt evidents al llarg de tota l'espiga. Floreix entre abril i juliol-agost.
Es pot trobar en camps de conreu, pastures, vores de camins i altres llocs alterats. Es troba preferentment a sobre de sòls no carbonatats. La Gaudinia fragilis defineix una tipologia de prat de dall, anomenada Prats dalladors, generalment amb Gaudinia fragilis, de la terra baixa (38.24+ segons la classificació CORINE), que correspon a l'hàbitat d'interès comunitari 6510 Prats de dall de terra baixa i de la muntanya mitjana (Arrhenatherion). Queden menys de 400 hectàrees d'aquest tipus d'hàbitat a Catalunya, que es troben en la seva pràctica totalitat a la terra baixa de la província de Girona.

## Referències

* 1 2 3 4 «Gaudinia fragilis». Herbari Virtual del Mediterrani Occidental, Universitat de les Illes Balears.
* 1 2 «Gaudinia fragilis». Flora Catalana.
* ↑ «38.24+ Prats dalladors, generalment amb Gaudinia fragilis, de la terra baixa plujosa». Medi Ambient i Sostenibilitat - Generalitat de Catalunya.
* ↑ «38c Prats dalladors, generalment amb Gaudinia fragilis, de la terra baixa plujosa, als territoris ruscínic i catalanídic septentrional». Medi Ambient i Sostenibilitat - Generalitat de Catalunya.
# Gabrio Piola

Gabrio Piola (Milà, 15 de juliol de 1794 - Giussano, 9 de novembre de 1850) va ser un físic italià. El tensor tensió de Piola-Kirchhoff en pren el nom d'ell.

## Referències

* ↑ «Gabrio Piola» (en (italià)). scienciainrete. [Consulta: 25 gener 2025].
# Estany de la Júlia

L'estany de la Júlia és una petita llacuna d'inundació temporal que ocupa unes 5 hectàrees de terreny situada a Tordera (Maresme). Es troba en un estat de conservació força deficient. L'espai ha sofert transformacions diverses: plantació d'espècies forestals de creixement ràpid, usos esportius -circuit de vehicles "il·legal"-, estassades de vegetació de ribera, etc, que han afectat molt negativament les interessants comunitats anteriorment descrites a la zona.
Pel que fa a la vegetació, s'hi havia descrit herbassars submergits (hàbitat d’interès comunitari 3150 "Estanys naturals eutròfics amb vegetació natant (Hydrocharition) o poblaments submersos d'espigues d'aigua (Potamion)", jonqueres mediterrànies (hàbitat d’interès comunitari 6420 "Jonqueres i herbassars graminoides humits, mediterranis, del MolinioHoloschoenion") i boscos de ribera. La comunitat forestal de ribera més característica era l'omeda amb mill gruà (hàbitat d’interès comunitari 92A0 "Alberedes, salzedes i altres boscos de ribera"), amb diverses espècies forestals associades com el freixe de fulla petita (Fraxinus angustifolia), el salze (Salix alba) i el gatell (S.atrocinerea). Algunes plantes herbàcies de tendència higròfila que s'hi localitzaven són la ranunculàcia Ranunculus sceleratus, la carofil·làcia Myosoton aquaticum, l’onagràcia Ludwigia palustris, etc.
Pel que fa a la fauna, es coneixia la presència de la tortuga de rierol (Mauremys leprosa). L'estat actual d'aquest espai no permet afirmar la presència de les espècies o les comunitats abans esmentades. La vegetació de ribera que envoltava l'estany ha estat estassada i el cinyell helofític gairebé és absent, probablement per canvis importants de nivell de les aigües, degut a captacions efectuades a l'entorn. L'abundància d'algues és resultat, probablement, d'una eutrofització de les aigües per causes antròpiques. Al bosc de ribera hi ha una elevada presència d'espècies exòtiques (plàtans i pollancres de plantació). Una pista envolta la bassa pel sector oest i nord i al voltant hi ha diversos suports de línies elèctriques. L'expansió dels usos agrícoles amenaça també l'espai, ja molt degradat, malgrat estar teòricament protegit com a espai del PEIN des de fa anys.
Aquest espai, juntament amb l'estany de can Raba, el braç esquerre de l’illa del riu Tordera, els prats d’en Gai i l'estany de can Torrent constitueixen l'espai del PEIN «Estanys de Tordera». Aquesta zona humida també està protegida teòricament pel fet d'estar inclosa dins l'espai del PEIN i de la Xarxa Natura 2000 ES5110007 "Riu i estanys de Tordera".

## Referències

* 1 2 3 4 «Estany de la Júlia». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). Arxivat de l'original el 3 de març 2016. [Consulta: 25 gener 2015].
# Daniel Boone (pel·lícula de 1907)

Daniel Boone, també titulada “Pioneer Days in America”, és una pel·lícula muda de la Edison Manufacturing Company dirigida per Wallace McCutcheon i Edwin S. Porter i protagonitzada per William Craven i Florence Lawrence, en el que segons algunes fonts fou el seu debut. La pel·lícula, d’una bobina, es va estrenar el 6 d’abril de 1907.

## Argument

La filla de Daniel Boone es fa amiga d'una noia índia mentre Boone i el seu company es troben en una expedició de caça. Més tard, una banda d’indis salvatges segresta la filla i crema la cabana. En intentar alliberar-la també és capturat. Després de ser torturat, Boone aconsegueix fugir amb l’ajuda del seu cavall i allibera les seves germanes. Mata el líder de la banda d’indis ajudat en el darrer moment per una jove índia amb qui havia fet amistat anteriorment.

## Repartiment

* William Craven (Daniel Boone)
* Florence Lawrence (filla de Boone)
* Susanne Willis
* Mrs. William Craven
* Charlotte Lawrence (esposa de Boone)

## Referències

* ↑ Staiger, Janet; Hake, Sabine. Convergence Media History (en anglès). Routledge, 2009-07, p. 62. ISBN 978-1-135-84275-8.
* ↑ Abel, Richard. Silent Film (en anglès). A&C Black, 1996, p. 86. ISBN 978-0-485-30076-5.
* 1 2 Hilger, Michael. Native Americans in the Movies: Portrayals from Silent Films to the Present (en anglès). Rowman & Littlefield, 2015-10-16, p. 144. ISBN 978-1-4422-4002-5.
* ↑ Valderrama, Carla. This Was Hollywood: Forgotten Stars and Stories (en anglès). Running Press, 2020-11-17, p. 214. ISBN 978-0-7624-9585-6.
* ↑ «Daniel Boone» (en anglès). AFI|Catalog. [Consulta: 6 gener 2023].
* ↑ Langman, Larry. A Guide to Silent Westerns (en anglès). Greenwood Publishing Group, 1992, p. 105. ISBN 978-0-313-27858-7.

## Enllaços externs

* Daniel Boone al catàleg de l'American Film Institute
# Interchange

Interchange és una pel·lícula de thriller de fantasia malàisia-indonèsia en malai del 2016 dirigida per Dain Iskandar Said i protagonitzada per Shaheizy Sam, Nicholas Saputra, Prisia Nasution, Alvin Wong i Iedil Putra.
La pel·lícula es va estrenar al Festival Internacional de Cinema de Locarno el 5 d'agost de 2016 i es va estrenar als cinemes de Malàisia l'1 de desembre del el mateix any. Fou projectada com a part de la secció oficial al XLIX Festival Internacional de Cinema Fantàstic de Catalunya.

## Argument

Adam és un fotògraf forense retirat dedicat a espiar la seva veïna Iva. Un dia li demana ajuda el seu amic, el detectiu Man, que investiga una sèrie d’assassinats macabres. Poc a poc s'endinsaran en un món de xamans i criaures mítiques on xoquen el món tradicional i el món modern.

## Repartiment

* Iedil Putra com Adam
* Shaheizy Sam com a detectiu home
* Nicholas Saputra com a Belian
* Prisia Nasution com a Iva
* Nadiya Nisaa com a Sain
* Alvin Wong com el detectiu Jason
* Chew Kin Wah com a Heng
* Junad M. Nor
* Kaka Azraff com a Melur

## Producció

Dain Iskandar havia escrit l'esborrany del guió en qüestió de tres setmanes mentre editava el metratge de Bunohan a Bangkok, Tailàndia.

## Referències

* ↑ Wiseman, Andreas. «Locarno reveals 2016 line-up». ScreenDaily. Media Business Limited, 13-07-2016. [Consulta: 6 agost 2016].
* ↑ Florey DM. «"Interchange" finally gets release date in Malaysia». Cinema Online. Cinema Online, 05-08-2016. [Consulta: 8 agost 2016].
* ↑ El malasio Dain Iskandar Said realiza con 'Interchange' un thriller fantástico, La Vanguardia, 12 d'octubre de 2016
* ↑ «Sastera hidup Dain Said» (en malay). KOSMO!. KOSMO! Online, 28-10-2012. Arxivat de l'original el 16 April 2015. [Consulta: 14 octubre 2016].

## Enllaços externs

* Making of de la pel·lícula a YouTube
* Pàgina oficial d’Apparat
# Youssef Wayne Hvidtfeldt

Youssef Wayne Hvidtfeldt (6 d'agost de 1988) és un actor danès, fill de pare marroquí i mare danesa. Es va graduar a l'Escola d'Art Dramàtic d'Odense el 2014.

## Filmografia
### Cinema

| Any | Títol | Personatge | Notes |
| 2018 | Ditte og Louise | Finn Holger | |

### Sèries de televisió

| Any | Títol | Personatge | Notes |
| 2017 | Mercur | Johnny Reimar | Episodi 8 |
| 2017-2019 | Perfekte Steder | Stoffer | Episodis 2 i 4 |
| 2018 | Hånd i hånd | Mark | S2E11 S2E12 |
| 2022 | Borgen | Benjamin Holm | Episodis 31-33 i 35-38 |
| 2023 | Prisoner | Sammy | |

## Referències

* ↑ God, Vikash. «Youssef Wayne Hvidtfeldt: Coming to terms with my own» (en anglès britànic), 01-01-2024. [Consulta: 2 febrer 2025].
* ↑ «DR-stjerne: Jeg prøver alle ting på ny» (en danès), 03-09-2023. [Consulta: 2 febrer 2025].
* ↑ «Youssef Wayne Hvidtfeldt - dansk film database». [Consulta: 2 febrer 2025].
* ↑ «Panorama: 'Prisoner'». Serializados, 03-10-2023. [Consulta: 2 febrer 2025].
* ↑ Russell, Stephen A. «Banged up: ‘Prisoner’ star talks acting, finding yourself, and being starstruck on set» (en anglès). SBS, 22-01-2024. [Consulta: 2 febrer 2025].
# Muixtaq Talib al-Saidi

Muixtaq Talib al-Saïdi (àrab: مشتاق طالب السعيدي, Muxtāq Ṭālib as-Saʿīdī; Bagdad, 1980 - 4 de gener de 2024) va ser un cap militar iraquià, membre del moviment islamista xiïta Al-Nujaba i comandant de la 12a Brigada de les Forces de Mobilització Popular.

## Biografia

Muixtaq Talib al-Saïdi va créixer al barri mixt de Kamaliyah, a Bagdad, en una família pobra de la governació de Diyala.

### Carrera militar

Implicat en el moviment sàdrista fins a la seva detenció per les tropes nord-americanes entre 2007 i 2011, després es va unir a Asaïb Ahl al-Haq i finalment al moviment Al-Nujaba. Segons diverses fonts, va ser posat en llibertat amb la condició d'abandonar el moviment sàdrista.
Durant la Segona Guerra Civil iraquiana, va servir com a comandant de camp a Tarmiya, als grans suburbis del nord de Bagdad. Aleshores va assolir una posició important dins l'aparell de seguretat de les forces de mobilització popular al «cinturó de Bagdad».
Dins del moviment Al-Nujaba, Muixtaq Talib al-Saïdi va ocupar el càrrec d'oficial d'operacions especials, abans de fer-se càrrec del batalló de míssils arran de l'operació Al-Aqsa Flood. Com a tal, va fer diversos viatges entre l'Iraq i Síria durant el mes de desembre de 2023 i se'l va acusar d'haver orquestrat atacs contra les tropes nord-americanes en aquests dos països.

## Mort

Acusat pels Estats Units d'estar «activament implicat en la planificació i la realització d'atacs contra les forces nord-americanes», va ser assassinat en un atac de drons nord-americans.

## Referències

* ↑ ««مواقع النجوم».. مشتاق السعيدي (أبو تقوى)» (en àrab). laamedia.com, 03-02-2023. [Consulta: 26 juliol 2025].
* ↑ «أول صورة لقيادي النجباء القتيل في بغداد.. ولحظة استهدافه» (en àrab). Al Arabiya, 04-01-2024. [Consulta: 26 juliol 2024].
* ↑ «مَن أبو تقوى الذي قُتل بضربة أميركية في بغداد؟» (en àrab). aawsat.com, 04-01-2024. [Consulta: 26 juliol 2024].
* ↑ «سقوط نائب قائد عمليات الحشد الشعبي بقصف أميركي في بغداد» (en àrab). asharq.com, 04-01-2024. [Consulta: 26 juliol 2024].
* ↑ «Un chef et un membre d'une faction pro-iranienne tués à Bagdad par une frappe américaine» (en francès). L'Express, 04-01-2024. [Consulta: 26 juliol 2024].
* ↑ «البنتاغون يؤكد مقتل قيادي في "النجباء" بضربة أميركية في العراق» (en àrab). alhurra.com, 04-01-2024. [Consulta: 26 juliol 2024].
* ↑ «Un chef et un membre d’une faction pro-iranienne tués en Irak par une frappe américaine» (en francès). Radio Canada, 04-01-2024. [Consulta: 26 juliol 2024].
* ↑ «Explainer: Who was 'Abu Taqwa', the Iraqi militia head assassinated by the US?» (en anglès). The New Arab, 05-01-2024. [Consulta: 26 juliol 2024].
# Muntanya de Cal Pau

La Muntanya de Cal Pau és una muntanya de 417 metres que es troba al municipi de Sant Jaume dels Domenys, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pedro Chacón Chacón

Pedro Chacón Chacón (Fiñana, c. 1789 - Trillo, 7 d'agost de 1854) va ser un militar general espanyol, probablement nascut a Múrcia.
Va destacar un la seva actuació durant la Primera Guerra Carlista on va ser un dels caps militars cristins en defensa de la legitimitat d'Isabel II enfront dels carlins a la zona de Múrcia, on va ser Comandant en Cap de l'exèrcit. Va ser ministre de la Guerra de forma interina en 1837 i després entre 1840 i 1841 durant la regència de Baldomero Espartero. També va ser Ministre de Marina en l'estiu de 1840. Va ser triat senatr per Múrcia en 1837 fins a 1839, i després en 1841 i 1843, sent nomenat després per Isabel II senador vitalici, càrrec que va ocupar en els diferents períodes de sessions des de 1847 fins a 1851.

## Referències

* PIRALA CRIADO, Antonio.: Historia de la guerra civil: y de los partidos liberal y carlista: Volumen 6. pp. 561 y 566
* La Guerra Carlista y el reino de Murcia, Región de Murcia Digital.
* Parlamentarios por Murcia que fueron ministros Arxivat 2012-07-02 a Wayback Machine., Assemblea de Múrcia.
* Fitxa del Senat
Càrrecs públics :
| Precedit per: Facundo Infante Chávez | Ministre de Guerra 1840- 1841 | Succeït per: Evaristo Fernández de San Miguel |